recursal/SuperWikiNEXT-32B huggingface dataset:
Enoch Thulin
**Enoch Thulin** oli ruotsalainen lentämisen ja lentokoneenrakennuksen pioneeri.

Enoch Thulin syntyi vuonna 1881. Hän opiskeli lentotekniikkaa 1908–1912 Ranskassa ja hankki siellä lentolupakirjan vuonna 1913. Hän väitteli tohtoriksi vuonna 1912 aiheenaan "Om luftmotståndet mot plana ytor", joka nimensä mukaan koski aerodynamiikkaa.

Thulin teki ennätyslentoja, esimerkiksi toukokuussa 1914 hän lensi Malmöstä Tukholmaan ajassa 4 h 17 min, joka oli Skandinavian ennätys.

Thulin on tehtaansa ja lentokoulunsa vuoksi Ruotsin ilmailun aloittamisessa merkittävin hahmo. Vuonna 1914 hän perusti Enoch Thulins Aeroplanfabrik -tehtaan Landskronaan. Siellä hän valmisti lisenssillä ranskalaisia Morane-Saulnier-lentokoneita. Näitä koneita toimitettiin maaliskuussa 1918 Suomeen, ja niistä tuli Suomen ilmavoimien ensimmäiset lentokoneet.

Hän kuoli vuonna 1919 lento-onnettomuudessa.

* Enoch Thulinin hautajaiset Landskronassa toukokuussa 1919.Enoch Thulinin hautajaiset Landskronassa toukokuussa 1919.

Julkaisuja
----------

* Enoch Thulin, Ivar Malmer : "Flygmaskinen", 1916
* Enoch Thulin: "Flygmotorn", 1916

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Ruotsi

 |

 |
**M/S *Melody*** on MSC Mediterranean Shipping Companyn lipun alla purjehtiva vuonna 1982 Ranskassa valmistunut risteilyalus.

Rakentaminen
------------

Alus tilattiin Constr. Navale de la Méditerranéen telakalta La Seynestä Ranskasta. Sen köli laskettiin telakkanumerolla 1432 ja alus laskettiin vesille 9. tammikuuta 1981. Alus luovutettiin 2. huhtikuuta 1982 liberialaiselle Home Linesille nimellä *Atlantic*.

Liikennöintihistoria
--------------------

Alus saapui 14. huhtikuuta 1982 New Yorkiin, josta se aloitti ensimmäisen risteilynsä Bermudalle vielä samana päivänä. Alus myytiin 1988 Premier Cruise Linelle, jonka kotipaikka oli myös Monrovia Liberiassa. Alus nimettiin kaupan yhteydessä uudelleen *Starship Atlanticiksi*. Alus myytiin toukokuussa 1997 Westria Holdingsille, jonka kotipaikka on Geneve Sveitsissä. Aluksen operoinnista vastaa MSC Mediterranean Shipping Company. Alus sai uuden nimen *Melody* ja se siirrettiin Panaman lipun alle. Alus nimettiin uudelleen 2004 *MSC Melodyksi* ja se poistettiin käytöstä tammikuussa 2013.

Lähteet
-------

1. ↑
2. 1 2  M/S ATLANTIC (1982) *www.faktaomfartyg.se*. Viitattu 24.10.2021.
Tudor-ruusu.
**Tudor-ruusu** (myös **Englannin ruusu**) on Englannin perinteinen heraldinen symboli. Se otettiin käyttöön kansallisena tunnuksena ruusujen sodan jälkeen, jolloin Henrik VII avioitui Elisabet Yorkin kanssa ja Lancasterin ja Yorkin hallitsijasuvut yhdistyivät. Symbolissa on yhdistetty Lancasterien punainen ruusu (ulkoreunalla) ja Yorkien valkoinen ruusu (keskellä).

Tudor-ruusun voi yhä nähdä monin paikoin Englannissa. Sitä on käytetty koristeena useissa vanhoissa rakennuksissa, esimerkiksi Henrik VIII:n rakennuttamassa Hampton Courtin palatsissa. Se on kuvattu myös Lontoon Towerin henkivartiokaartin univormuihin ja Yhdistyneen kuningaskunnan vaakunaan. Myös Englannin 20 pennyn kolikon takapuolella oli Tudor-ruusu vuosina 1982–2008.

Myös osa Britannian entisistä siirtomaista käyttää Tudor-ruusua heraldisena symbolina. Kanadan vaakunassa on Englannin ruusujen lisäksi Skotlannin ohdakkeita, Ranskan liljoja ja Irlannin apiloita. Queensin piirikunta New Yorkissa käyttää lipussaan Tudor-ruusun ohella Hollannin tulppaania.

Lähteet
-------

1. 1 2 3 4  Red roses and white: A brief history of the Tudor Rose Royal Central. Viitattu 24.4.2019. (englanniksi)
2. 1 2  Official symbols of Canada Government of Canada. Viitattu 25.4.2019. (englanniksi)
3. ↑  Twenty Pence 2000, Coin from United Kingdom – detailed information Online Coin Club. Viitattu 24.4.2019. (englanniksi)
4. ↑  Levine, Alexandra S.: New York Today: Decoding Our Borough Flags *New York Today*. Viitattu 25.4.2019. (englanniksi)
**Risto Johannes Poutanen** (s. 26. huhtikuuta 1954 Janakkala) on suomalainen sellisti.

Poutanen varttui Espoon Tapiolassa. Hänen isänsä työskenteli insinöörinä. Äiti työskenteli kansakoulunopettajana ja harrasti laulamista sekä pianonsoittoa. Lapsuudenperheeseen kuului myös kaksi siskoa. Poutanen oppi lapsena pianoa soittaessaan itse nuotinluvun ja nuoteista soittamisen. Hän tutustui Erkki Pohjolaan ja vaihtoi instrumenttinsa pianosta selloon. 11-vuotiaana hän sai Pohjolalta oman sellon kotiinsa. Poutanen pääsi 15-vuotiaana Seppo Laamasen avulla Sibelius-Akatemian rehtori Veikko Helasvuon pakeille. Hän sai koesoiton perusteella luvan siirtyä suoraan opiskelemaan Sibelius-Akatemiaan ilman lukion käymistä. Siellä hänen sellonsoiton opettajanaan toimi Laamanen; lisäksi hän opiskeli sävellystä Aulis Sallisen johdolla. Poutanen suoritti diplominsa Sibelius-Akatemiassa vuonna 1973. Hän jatkoi opintojaan Varsovassa 1973 (opettajana Andrzej Orkisz) ja Leningradin konservatoriossa 1974–1976 (opettajana E. G. Fischman). Vuonna 1975 Poutanen voitti Turun sellokilpailun. Lisäksi hän eteni finalistiksi sellonsoitossa Prahan kevään kansainvälisessä musiikkikilpailussa.

Poutanen piti ensimmäisen konserttinsa vuonna 1975. Hän pääsi esiintymään keikkaluonteisesti Radion sinfoniaorkesterin kanssa vuonna 1977 Okko Kamun toimiessa kapellimestarina. Radion sinfoniaorkesterin vakituinen sellisti hänestä tuli vuonna 1978 Leif Segerstamin johdolla. Vuonna 1991 Poutanen pääsi Radion sinfoniaorkesterin ensimmäiseksi soolosellistiksi Jukka-Pekka Sarasten ylikapellimestarikauden aikana. Hän jatkoi orkesterissa soittamista myös Sakari Oramon ja Hannu Linnun ylikapellimestarikausilla. Poutanen muodosti Trio Tapiolan yhdessä pianisti Ilmo Rannan ja viulisti Jaakko Ilveksen kanssa. Hän on lisäksi soittanut Savonlinnan oopperajuhlien sinfoniaorkesterissa, Suomen kamarisolisteissa ja Suomalaisessa kamariorkesterissa. Hän on pitänyt omia konserttejaan säestäjänään Ilmo Ranta. Poutanen on opettanut sellonsoittoa Sibelius-Akatemiassa.

Poutanen tutustui ensimmäiseen vaimoonsa, venäläiseen pianistiin, Leningradin konservatoriossa suorittamiensa opintojen aikana. Myöhemmin hän meni naimisiin sellisti Eeva Rysän kanssa tutustuttuaan tähän Radion sinfoniaorkesterissa. Molemmat avioliitot päättyivät eroihin. Ensimmäisestä avioliitosta Poutasella on kaksi tytärtä ja poika. Toisesta avioliitosta hänellä on kaksi poikaa. Hänellä on lapsenlapsia.

Lähteet
-------

1. 1 2 3 4 5  Otavan Musiikkitieto A–Ö, uudistetun laitoksen 1. painos (1997), toim. Keijo Virtamo
2. 1 2 3 4  Soolosellisti Risto Poutasen suora tie huipulle Yle
**M/S Mistral** (IMO 9183788) on ahvenanmaalaisen Godby Shipping Ab:n omistama ro-ro-rahtialus. Se on rakennettu vuonna 1998 J.J. Sietaksen telakalla Hampurissa, Saksassa. Kuollutta painoa aluksella on 7 438 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. *Mistral* on rekisteröity Suomen lipun alle ja sen kotisatama on Brändö. Nykyisin Mistral on rahdattu Färsaarelaiselle Smyril Line konsernille ja ajaa väliä Hirtshals-Torshavn-Thorlakshoven väliä.

Mistralin sisaraluksia ovat M/S Caroline Russ, M/S Elisabeth Russ, M/S Friedrich Russ, M/S Pauline Russ, M/S Miranda ja M/S Seagard.

Käyttöhistoria
--------------

Godby Shipping tilasi aluksen telakalta marraskuussa 1997 ja 29. joulukuuta 1998 se siirtyi nykyisen omistajan omistukseen, joka rekisteröi sen Suomen lipun alle. Kotisatamaksi tuli Ahvenanmaalla sijaitseva Brändö. Samalla laiva vuokrattiin viideksi vuodeksi Transfennicalle. 2. tammikuuta 1999, Lyypekissä tapahtui sen luovutus ja kastaminen *Mistraliksi*. Aluksen kummina toimi Anna-Kaisa Kälviänen. Kastamista seuraavana päivänä Mistral aloitti liikennöinnin reitillä Hanko–Lyypekki. Vuonna 2003 laiva siirtyi uudelle reitille: Hamina–Antwerpen.

20. joulukuuta 2003 UPM-Kymmene vuokrasi aluksen. Tammikuussa 2004 Mistral aloitti liikennöinnin linjalla Rauma–Santander / El Ferrol.

17. syyskuuta 2013, Tallink Silja aikarahtasi aluksen liikennöimään M/S Seawindin pariksi Turku-Tukholma väliä.

Loppuvuodesta 2014 vuoden 2019 loppuun Mistral oli aikarahdattuna P&O Ferries -laivayhtiölle. Alusta käytettiin pääasiallisesti Zeebrugge–Teesport-reitillä. Alus kulki myös satunnaisesti Zeebruggesta Tilburyn satamaan ja Rotterdamista Teesportin satamaan. Lyhyt poikkeus P&O:n rahtaukseen tapahtui kesällä 2018, jolloin Mistral oli aikarahdattu Stena Linen liikenteeseen Europoort–Harwich-reitille. Vuoden 2019 alusta loppuun P&O Ferries käytti Mistralia Irlannin merellä Dublinin ja Liverpoolin satamien välisessä liikenteessä.

Lähteet
-------

1. 1 2  Details for the ship Mistral Vesseltracker.com. Viitattu 9.4.2008. (englanniksi)
2. 1 2  Alpo Mikkola: Uudisrakennus 1183 luovutus - m/v Mistral  4.1.1998. Godby Shipping Ab.  Arkistoitu 20.12.2007. Viitattu 29.7.2007.
3. 1 2  mv Mistral Godby Shipping.  Arkistoitu 30.6.2007. Viitattu 9.4.2008. (englanniksi)
4. 1 2 3 4 5  M/S MISTRAL Fakta om Fartyg. Viitattu 1.5.2008. (ruotsiksi)
5. ↑  Positiot Godby Shipping.  Arkistoitu 20.12.2007. Viitattu 31.12.2007.
6. ↑  Mistral | P&O Ferries *NI Ferry Site*.  22.9.2019. Viitattu 2.1.2020. (englanniksi)

Aiheesta muualla
----------------

* Fakta om Fartyg – M/S Mistral (ruotsiksi)
* Godby Shipping (Arkistoitu – Internet Archive) (suomeksi) (englanniksi) (ruotsiksi)
**M/S Lofoten** on norjalaisen Hurtigruten Group ASA -varustamon omistama Norjassa vuonna 1964 valmistunut matkustajalaiva. Se on nykyisin liikennöivän Hurtigruten-laivaston toiseksi vanhin alus.

Rakentaminen
------------

Alus tilattiin A/S Aker Mekaniska Verkstediltä Oslosta Norjasta. Sen köli laskettiin telakkanumerolla 547 ja alus laskettiin vesille 7. syyskuuta 1963 kumminaan Asbjörg Bergsmo. Alus luovutettiin 27. helmikuuta 1964 Stokmarknesiin Norjaan rekisteröidylle Vesteraalens Dampskibsselskap A/S:lle.

Liikennöintihistoria
--------------------

Alus aloitti 5. maaliskuuta 1964 liikennöinnin osana Hurtigrutenia Bergenistä Kirkenesiin. Aluksen voimansiirto uusittiin 1980 Aalborgs Vaerftilla Ålborgissa Tanskassa. Se maalattiin uudestaan 1985. Tammikuussa 1988 yhtiö fuusioitui Narvikiin rekisteröidyn Ofotens Dampsskibsselskap A/S:n kanssa muodostaen Ofotens og Vesteraalens Dambsskibsselskap A/S:n, jonka kotipaikkana oli Narvik. Syyskuussa alus myytiin Finnmark Fylkesrederi & Ruteselskapille Hammerfestiin, mutta alus jatkoi liikennöintiä Hurtigrutenilla. Alus myytiin tammikuussa 1996 takaisin Ofotens og Vesteraalens Dampskibsselskapille.

Alus oli modernisoitavana vuonna 2002 ja se palasi liikenteeseen 12. joulukuuta. Vuonna 2003 alus oli kesän risteily käytössä ja talven Hurtigrutenilla. Maaliskuussa 2006 alus rekisteröitiin Narvikiin rekisteröidylle Hurtigruten ASA:lle.

Lähteet
-------

1. 1 2 3  faktaomfartyg.se

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **M/S Lofoten**.
* M/S Lofoten Hurtigruten ASA. Viitattu 14.01.2012. (englanniksi)
**Reshad Monquez Jones** (s. 25. helmikuuta 1988 Atlanta, Georgia) on yhdysvaltalainen amerikkalaisen jalkapallon pelaaja, pelipaikaltaan takapuolustaja. Hän edustaa NFL-liigassa pelaavaa Miami Dolphinsia.

Ura
---

Jones aloitti amerikkalaisen jalkapallon Washington High Schoolissa. Atlanta Journal-Constitution ja Georgia Sports Writers Association palkitsivat hänet viimeisenä vuotenaan AAAA All-State and Defensive Player of the Year -palkinolla.

Collegessa Jones edusti Georgia Bulldogs footballia, jossa hän pelasi 39 ottelua ollen avauskokoonpanossa 27 kertaa. Jones saavutti yhteensä 206 taklausta ja yksitoista syötönkatkoa. Hänet nimettiin kakkos- Sophomore All-American ja All-SEC honors joukkueisiin, sekä palkittiin Georgia Bulldogsin Most Improved Defensive Back -palkinnolla.

### Miami Dolphins

Jones oli Dolphinsin viidennen kierroksen varaus vuoden 2010 NFL:n varaustilaisuudesta. Hän pelasi avauskaudellaan kuusitoistaottelua, joista Jones oli avauskokoonpanossa kahdesti. Hän teki kauden aikana yhteensä 21 taklausta.

Kaudella 2011 Jones nousi Dolphinsin vakiokokoonpanoon. Hän pelasi kauden aikana 15 ottelua, joista hän oli avauskokoonpanossa 12 kertaa. Jones teki kauden aikana yhteensä 67 taklausta. Dolphins sijoittui kauden 2010 tapaan AFC:n itäisen divisionan kolmanneksi.

Kaudella 2012 Jones pelasi ensimmäistä kertaa urallaan kauden kaikki ottelut NFL:ssä. Hän teki kauden aikana yhteensä 94 taklausta ja neljä syötön katkoa. Dolphins sijoittui AFC:n itäisessä divisionassa toiseksi, mutta ei selvinnyt pudotuspeleihin.

Kaudella 2013 Jones pelasi toistamiseen täyden kauden ja saavutti ensimmäistä kertaa urallaan yli 100 taklausta kauden aikana. Lisäksi Jones teki kolme syötön katkoa. Dolphins sijoittui tällä kertaa AFC:n itäisessä divisionassa kolmanneksi.

Kausi 2014 meni Jonesin kannalta hieman heikommin. Hän pelasi kaudella 12 ottelua ja saavutti yhteensä 80 taklausta. Dolphins sijoittui AFC:n itäisessä divisionassa kolmanneksi ja koko sarjassa sijalle yksitoista, jääden jälleen ulos pudotuspeleistä.

Jones pelasi kaudella 2015 16 ottelua ja teki uransa ennätyksen taklauksissa saavutettuaan kauden aikana 136. Säkityksiä hän teki 2.0, joka oli Jonesin kauden paras sitten kauden 2011.

Kausi 2016 meni Jonesin kannalta loukkaantumisten myötä, kun hän ehti pelata syys-lokakuun välisenä aikana kuusi ottelua koko kaudella. Dolphins voitti tuona aikana kaksi ottelua. Jones keräsi kuuden ottelun aikana 51 taklausta, joista 20 tuli avustettuna.

Lähteet
-------

1. ↑  Reshad Jones Bio (Arkistoitu – Internet Archive) *nmnathletics.com* Viitattu 16.12.2015 (englanniksi)
2. ↑  Reshad Jones *miamidolphins.com* Viitattu 16.12.2015 (englanniksi)
**Tudhaliya IV** oli muinaisten heettiläisten kuningas noin 1237–1209 eaa. Hän loi uuden oikeus- ja jumalanpalvelusjärjestyksen. Lännessä taisteltiin ehkä keskellä Aigeian meren Turkin länsirannikkoa sijaitsevaa Assuwaa vastaan. Sanasta Assuwa polveutunee sana Aasia. Traakiasta tuli heettiläisiä uhkaavia merikansoja. Tudhalija IV eteni ainoana heettiläiskuninkaana koskaan Joonian rannikolle asti. Assyrian kanssa vallinneet ystävälliset välit muuttuivat, kun assyrilaiset tekivät Tukulti-Ninurta I:n aikana suuren ryöstöretken Eufratin länsipuolelle karkottaen alueelta 30000 heettiläistä. Tudhalija kielsi Amurrua käymästä kauppaa Assyrian kanssa, muttei aloittanut sotaa. Tudhalija IV rakensi suurta kuninkaanlinnaa. Assyria ei vielä vallannut koko Syyriaa. Tudhalija IV pystyi vähäksi aikaa valtaamaan Kyproksen.

Tudhaliyan sisar Maathorneferura avioitui Egyptin faaraon Ramses II:n kanssa.

Lähteet
-------

1. ↑  Ihmisen tarina, Suuri maailmanhistoria, Kirjayhtymä, 1971, sivu 367–368
2. ↑  Dodson, Aidan; Hilton, Dyan (2004). The Complete Royal Families of Ancient Egypt. Thames & Hudson. p. 140. ISBN 978-0-5000-51283.



|  |  |  |
| --- | --- | --- |
| Edeltäjä:**Hattusili III** | **Heettiläisten kuningas**1237-1209 eaa. | Seuraaja:**Kurunta** |
**Yamabiko** oli keisarillisen Japanin laivaston vuonna 1905 Venäjän-Japanin sodassa valtaama torpedovenehävittäjä.

Valmistus
---------

Venäjän keisarikunnan laivasto tilasi aluksen Nevskin telakalta Pietarista. Alus laskettiin vesille 1901 ja valmistui 1902 nimellä *Kondor*.

Palvelus
--------

Alus nimettiin 22. maaliskuuta 1902 uudelleen *Riechitelny*. Venäjän-Japanin sodassa keisarillisen Japanin laivasto valtasi aluksen 12. elokuuta 1904. Alus otettiin 7. tammikuuta 1905 palvelukseen apuhävittäjänä nimellä *Akatsuki*. Se luokiteltiin hävittäjäksi 12. joulukuuta nimellä *Yamabiko*. Alus luokiteltiin kolmannen luokan hävittäjäksi 28. elokuuta 1912.

Alus myytiin 1. huhtikuuta 1917 siviilikäyttöön nimellä *Yamabikomaru*.

Lähteet
-------

* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Jentschura, Hansgeorg; Jung, Dieter & Mickel, Peter: *Warships of the Imperial Japanese Navy, 1869-1945*. Lontoo: Arms & Armour Press, 1977. ISBN 0-85368-151-1. (englanniksi)

### Viitteet

1. 1 2 3  Nishida
**Senon** on kunta Koillis-Ranskassa Meusen departementissa Grand Estin alueella. Kunnassa asui 336 asukasta vuonna 2017 ja sen pinta-ala on 19,89 neliökilometriä.

Maantiede
---------

Amelin luonnonsuojelualuetta Senonissa
Senon sijaitsee Ranskan koillisosassa Meusen departementissa. Sen lähikunnat ovat Amel-sur-l’Étang, Gouraincourt, Éton, Loison, Vaudoncourt, Domremy-la-Canne, Dommary-Baroncourt ja Foameix-Ornel. Senonin ja Amel-sur-l’Étangin kunnat sisältävät Amelin lammen ja sen luonnonsuojelualueen.

Väestö
------

Senonissa asui 336 asukasta vuonna 2017. Kunnan väkiluku on kasvanut 35 asukkaalla vuodesta 2007, jolloin siellä asui 301 asukasta. Vuonna 2012 kunnan väkiluku oli 313, eli siellä asui 23 asukasta vähemmän kuin vuoden 2017 väestönlaskennassa. Vuonna 2007 Senonin asukkaista 51 prosenttia oli naispuolisia ja 49 prosenttia miespuolisia. Kunnan asukkaista 0–14-vuotiaat muodostivat noin 28 prosenttia, 15–29-vuotiaat noin 19 prosenttia, 30–44-vuotiaat noin 22 prosenttia, 45–59-vuotiaat noin 14 prosenttia, 60–74-vuotiaat noin yhdeksän prosenttia ja yli 75-vuotiaat noin kahdeksan prosenttia. Kunnassa oli 131 asuntoa vuonna 2007. Jokaista asuntoa kohden oli keskimäärin 2,3 asukasta.

Kuvia
-----

* KatukuvaaKatukuvaa
* KirkkoKirkko
* PeltomaisemaaPeltomaisemaa
* SotamuistomerkkiSotamuistomerkki
* MuistomerkkiMuistomerkki

Lähteet
-------

1. 1 2  Senon *Map-France.com*. Viitattu 27.1.2021. (englanniksi)
2. 1 2  Populations légales 2017 − Commune de Senon (55481) *Insee*. Viitattu 27.1.2021. (ranskaksi)
3. ↑  Senon map *Map-France.com*. Viitattu 27.1.2021. (englanniksi)
4. ↑  Population Senon *Map-France.com*. Viitattu 27.1.2021. (englanniksi)
5. ↑  Senon housing *Map-France.com*. Viitattu 27.1.2021. (englanniksi)

Aiheesta muualla
----------------

* Kuvia tai muita tiedostoja aiheesta **Senon** Wikimedia Commonsissa
**Yalta Hi-Life** on vuonna 1984 ilmestynyt Barabbas Recordsin kokoelma-albumi, jolla esiintyvät Terveet Kädet, Varaus, Äpärät, Aivoproteesi, Kaaos ja Kansanturvamusiikkikomissio. Saksalainen Power It Up julkaisi levyn uudelleen vinyylinä vuonna 2008.

Albumin materiaalia on mukana muun muassa Varauksen kokoelmalla *Requiem* (1996) ja Kansanturvamusiikkikomission kokoelmalla *Valkenee – Koko tuotanto* (2007) sekä Kaaoksen debyyttialbumin *Ristiinnaulittu Kaaos* uudelleenjulkaisulla (2003). 

Levyn kannet on painettu paperille, joka aukeaa julisteeksi. Kansien ensimmäinen painos oli painojäljeltään huono ja painotalo joutui painamaan ne uudelleen laadukkaammalle paperille. Painosten välillä on pieniä eroja, esimerkiksi Kansanturvamusiikkikomissio -yhtyeen nimi on levyn sisäkanteen kirjoitettu aiemmassa panoksessa käsin ja myöhemmässä kirjoituskoneella.

Kappaleet
---------

|  |  |
| --- | --- |
| A-puoli
Terveet Kädet
1. *Saappaat*
2. *Väsymys*
3. *Viihdettä*
4. *Jeesus Perkele*

Varaus
1. *Viimeinen rukous*
2. *Väsynyt nöyrtymään*
3. *Uusi järjestys*
4. *Tuulia*
5. *Raivohullu*
6. *Kun järjestelmä hajoaa...*

Äpärät
1. *Tähti*
2. *Naiset*
3. *Samaa paskaa*
4. *Kunnon kansalainen*

 | B-puoli
Aivoproteesi
1. *Irti*
2. *Yx vitun sotku*
3. *Mikään ei muutu*
4. *Aivot syöpyy*
5. *Osoitteeni on Neuvostoliitto*
6. *Taas lisää kaljaa*
7. *Taistelija*
8. *Porojen maa*

Kaaos
1. *Työ tappaa*
2. *Elektroninen xtaasi*
3. *Seuraa johtajaa*

Kansanturvamusiikkikomissio
1. *666*
2. *Kalinka*
3. *Albania*
4. *Coop*
5. *Marx*

 |

Lähteet
-------

* YALTA HI-LIFE Finnmusic.

### Viitteet

1. ↑  Various Artists: Yalta Hi-Life (Arkistoitu – Internet Archive)n Havoc Records. Viitattu 15.4.2015.
Finn Juhlin moderni liukuovisenkki vuodelta 1955.
Juhlava korkea senkki Barcelonan Palau Nacionalissa.
**Senkki** on tarjoiluastioille ja aterimille tarkoitettu säilytyskaluste, matala ja leveä kaappi jonka yläpinta toimii lasku- tai työtasona. Senkkiä käytetään yleisimmin ruokailutilassa sijoitettuna seinän viereen ruokapöydän lähelle, jolloin siitä on apua kattauksessa ja sivupöydän tavoin ruoan tarjoilussa. Sana senkki tulee ruotsin kielen sanasta *skänk* [šenk], joka viittaa juuri tarjoilemiseen (verbin *skänka* eräs merkitys). 

Senkki muistuttaa vetolaatikoista muodostuvaa lipastoa, mutta senkin säilytystilat ovat yleensä ovien takaa avautuvia hyllykaappeja. Vetolaatikoitakin voi olla.

Senkki voi jatkua työtason yläpuolella syvyyssuunnassa kapeampana kaapistona, usein näyttäville astioille ja koriste-esineille tarkoitettuna lasiovisena lasikkona eli vitriininä. Vitriinin taustaseinä voi olla peililasia.

Ala- ja yläkaapeista sekä työtasosta muodostuva senkki oli aiemmin myös yleinen keittiöiden säilytys- ja työskentelykaluste, niin sanottu *emännänkaappi*. Sen pohjalta ovat syntyneet nykyiset kiinteät keittiökalusteet erikseen hankittavine pöytä- ja seinäkaappeineen ja työtasoineen.

Myös Suomessa yleinen talonpoikaishuonekalu *klaffipiironki* on eräänlainen senkki, jossa avattu klaffikansi toimii kirjoituspöytänä tai laskutasona esimerkiksi ruokaa tarjoiltaessa.

Lähteet
-------

1. ↑  Senkit ja vitriinit hoitavat ruokailutilan säilytyksen Ikea. Viitattu 15.7.2018.
2. 1 2  Reini, Marko & Laine, Tiina: Käytännölliset vanhat huonekalut *Romukauppiaan arkea -blogi*.  10.11.2015. Viitattu 15.7.2018.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Skänk (möbel)
**Risto Nurmi** (s. 1969) on suomalainen uransa päättänyt kilpakävelijä. Hän edusti Viipurin Urheilijoita. Vuoteen 1989 hän edusti Siilinjärven Hiihtoseuraa.

Nurmi osallistui Helsingin EM-kilpailuissa 1994 50 kilometrin kävelyyn mutta keskeytti 30 kilometrin jälkeen.

Kalevan kisoissa Nurmi on saavuttanut kultaa 20 kilometrin kävelyssä vuonna 1996 ja hopeaa vuonna 1992. Lisäksi hän on saanut 50 kilometrin SM-hopeaa vuosina 1994 ja 1996 ja pronssia vuonna 1991. Sisäratojen SM-kilpailuissa Nurmi on voittanut kultaa 5 000 metrin kävelyssä vuonna 1990 ja hopeaa vuosina 1991, 1993 ja 1996.

Lähteet
-------

1. ↑  Risto Nurmi Tilastopaja (vaatii kirjautumisen, maksullinen palvelu).  (englanniksi)
2. ↑  Risto Nurmi Tilastopaja (vaatii kirjautumisen, maksullinen palvelu).
3. ↑  EM: Lauantain suomalaiset.  *Helsingin Sanomat*, 14.8.1994, s. C4. Artikkelin verkkoversio.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Tilastopaja 🔒

 |

 |
**Senoit** ovat yksi Malesian alkuperäiskansoista. Termiä käytetään sateenvarjonimityksenä useammalle erilliselle ryhmälle, joita yhdistää kaskiviljely elinkeinona sekä aslialaisiin kieliin lukeutuvat senoikielet. Myös semangit puhuvat keski-aslialaisia kieliä, mutta heidät luetaan erilliseksi ryhmäkseen. Senoista ja muista Malakan niemimaan alkuperäiskansoista käytetään yleisnimitystä orang aslit.

Senoiryhmät ja asuinalue
------------------------

Senoihin kuuluva semainaisen vahanukke American Museum of Natural Historyssä.
Senoihin lukeutuvat semait, temiarit, jah hutit, che wongit, semelait, semoq berit ja btsisit. Suurin osa senoista elää vuoristosademetsäalueella, joka kulkee Malakan niemimaan poikki pohjois-eteläsuunnassa. Temiareja on eteläisessä Kelantanissa ja pohjoisessa Perakissa. Semait asuttavat Pahangia ja kaakkois-Perakia. Muut ryhmät asuvat Pahangissa. Senoita oli vuonna 1983 yhteensä noin 25 000 ja heidän määränsä on kasvanut sittemmin nopeasti.

Historia
--------

Aseistettuja senoimiehiä Malaijan kriisin aikana vuonna 1953. Britit käyttivät heitä kommunistisissejä vastaan.
Senoiden esi-isät saapuivat Malakan niemimaalle 10 000–8 000 vuotta sitten mahdollisesti sekoittuen jo paikalla olleiden semangien kanssa. Malaijit saapuivat myöhemmin ja kävivät alun perin kauppaa alkuperäisväestön kanssa eläen näiden kanssa rinnakkain suhteellisen rauhallisesti. Kun alueelle alkoi syntyä malaijivaltioita, senoista tuli ensin näiden alamaisia ja malaijien käännyttyä islamiin heistä tuli lisäksi paheksuttuja vääräuskoisia. Pakanoina senoit joutuivat orjakauppiaiden kohteeksi. Senoista toisinaan käytetty nimitys *sakai* tarkoittaakin vääräuskoista orjaa. Vaikean historian takia senoiden suhteet malaijiväestöön ovat edelleen varaukselliset.

Kulttuuri
---------

Senoit ovat perinteisesti asuneet kylissä, jotka koostuvat 30–200 henkilöstä. Senoit ovat maanviljelijöitä ja he kasvattavat pääasiassa riisiä ja maniokkia. Viljeleminen tapahtui perinteisesti kaskiviljelynä. Lisänä tälle harjoitetaan metsästystä ja kalastusta sekä metsistä löytyvien tuotteiden, kuten banaaninlehtien, myymistä. Senoit harjoittavat edelleen perinteistä uskoaan, johon kuuluvat esimerkiksi erilaiset henget ja tabut.

Lähteet
-------

1. 1 2 3  Paul Hockings: *Encyclopedia of World Cultures - v. 5. East and Southeast Asia*, s. 236–239. G.K. Hall & Company, 1993. (englanniksi)

Aiheesta muualla
----------------

* Kuvia tai muita tiedostoja aiheesta **Senoit** Wikimedia Commonsissa
**Yalitza Aparicio** (s. 11. joulukuuta 1993 Tlaxiaco, Meksiko) on meksikolainen näyttelijä, jonka ensimmäinen rooli oli Alfonso Cuarónin elokuvassa *Roma*. Hän sai siitä parhaan naispääosan Oscar-ehdokkuuden.

Perhe
-----

Yalitza Aparicio syntyi Tlaxiacossa, joka sijaitsee Oaxacan osavaltion misteekkialueella. Hänen äitinsä kuuluu misteekkeihin, ja hänen isänsä on trique.

Ura
---

Aparicio oli juuri valmistunut opettajaksi, kun ohjaaja Alfonso Cuarón valitsi hänet näyttelemään omaelämäkerralliseen elokuvaansa *Roma*. Hänen roolihahmonsa elokuvassa on Cleo, joka perustuu Cuarónin kasvattaneesee naiseen. Yalitza Aparicion siskon Edithin piti alkujaan hakea osaan. Edith oli kuitenkin raskaana ja innosti Yalitzan hakemaan rooliin.

Aparicio puhuu elokuvassa misteekkiä, vaikka hän ei sitä kunnolla oppinutkaan. Hänen isänsä halusi, ettei hänen lapsensa käyttäisi alkuperäiskansojen kieliä niiden puhujiin kohdistuneen syrjinnän takia.

Aparicio sai roolistaan paljon kehuja, ja hänet valittiin parhaan naispääosan Oscar-ehdokkaaksi. Hän on ensimmäinen Meksikon alkuperäiskansaan kuulunut näyttelijä, joka sai Oscar-ehdokkuuden, ja toinen meksikolainen parhaan naisnäyttelijäehdokkaana.

Lähteet
-------

1. 1 2  Aguilar, Carlos: Children of Women: Yalitza Aparicio and Marina de Tavira’s Trip to "Roma" *Flood Magazine*.  6.12.2018. Viitattu 23.1.2019. (englanniksi)
2. ↑  García, Ismael: Yalitza Aparicio, de hacer piñatas a actriz en Hollywood *El Universal*.  26.11.2018. Viitattu 23.1.2019. (espanjaksi)
3. 1 2  Shattuck, Kathryn: Yalitza Aparicio Is the Oscars’ First Indigenous Mexican Actress Nominee *NYTimes.com*.  22.1.2019. The New York Times Company. Viitattu 23.1.2019. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Muut | 
* IdRef

 |

 |
Alexander-tekniikan ohjausta päätetyössä
Alexander-tekniikka soittamisen apuna

**Alexander-tekniikka** on menetelmä, jonka tavoitteena on lisätä psyko-fyysistä itsetuntemusta ja kehittää ihmisen tietoista tapaa olla, havaita ja reagoida. Opetuksen lähtökohtana on kokonaisvaltainen ymmärrys sekä ihmiskehon rakenteesta että tarkoituksenmukaisesta tavasta olla ja toimia. Tekniikkaa voi soveltaa mihin tahansa toimintaan, sillä kaiken toiminnan laatua voidaan kehittää.*lähde?**kenen mukaan?*

Historia
--------

Tekniikan kehitti Frederick Matthias Alexander (1869–1955) noin 130 vuotta sitten. Alexander vaikutti erityisesti Englannissa ja Yhdysvalloissa.*lähde?*

Menetelmä
---------

Alexander-tekniikka perustuu teoriaan, jonka mukaan monet toimintakyvyn haasteet liittyvät tiedostamattomiin tottumuksiin. Opetus pyrkiikin tunnistamaan ja ehkäisemään sellaisia epätarkoituksenmukaisia reaktiotapoja ja jännityksiä, joihin oppilaat ovat tiedostamattaan tottuneet. Oppituntien tavoitteena on lisätä oppilaiden henkistä ja fyysistä tasapainoa ja kykyä olla tietoinen, valpas ja luottavainen: tiedostamattomien tottumuksien sijaan oppilaan tekemisiä ohjaisi hän itse.*lähde?*

Alexander-tekniikan opetuksessa korostuu yhdessä tutkiminen, hienovarainen käsillä ohjaus ja sanallinen ohjaus. Opetus tapahtuu yksityistunneilla, ryhmäopetuksena ja joskus myös etäopetuksena.*lähde?*

Vaikuttavuus
------------

Tutkimusten mukaan Alexander-tekniikka saattaa auttaa selän, polvien ja niska-hartiaseudun vammoihin ja ongelmiin ja vähentää sairauspoissaoloja. Siitä saattaa olla apua myös tasapainon hallintaan, Parkinsonin taudin oireisiin ja vanhuusajan toimintakyvyn lisäämiseen.

Koulutus
--------

Suomen Alexander-tekniikan opettajat Finstat ry ylläpitää listaa pätevistä opettajista, joilla on vähintään kolmivuotinen ammatillinen koulutus.

Suomessa voi opiskella Alexander-tekniikan opettajaksi Kuopiossa, Orivedellä ja Tampereella. 2020-luvulla opettajia on tuhansia ympäri maailmaa ja Suomessa noin 50.*lähde?*

Lähteet
-------

1. ↑  F.M. Alexander ja tekniikan kehittyminen *Suomen Alexander-tekniikan opettajat Finstat ry*. Viitattu 21.10.2021.
2. ↑  Bibliography of selected research studies involving the Alexander Technique *amsatonline.org*.  2008.  (englanniksi)
3. ↑  Published Research | The Definitive Guide to the Alexander Technique *alexandertechnique.co.uk*. Viitattu 21.10.2021.
4. ↑  Eettiset ohjeet *Suomen Alexander-tekniikan opettajat Finstat ry*. Viitattu 21.10.2021.
5. ↑  Opettajankoulutus *Suomen Alexander-tekniikan opettajat Finstat ry*. Viitattu 21.10.2021.

Aiheesta muualla
----------------

* The Society of the Alexander Technique (UK)  (englanniksi)
* The Alexander Technique Affiliated Societies  (englanniksi)
**Yamaguchi Falcão Florentino** (s. 24. joulukuuta 1987 São Mateus, Espírito Santo) on brasilialainen ammattilaisnyrkkeilijä, entinen amatöörinyrkkeilijä ja olympiamitalisti. 181 senttimetriä pitkä ja 77 kilogrammaa painava vasenkätinen Falcão edustaa Golden Boy Promotions -tallia ja kilpailee raskaassa keskisarjassa.

Ura
---

Falcão voitti amatöörinyrkkeilijänä pronssia raskaasta keskisarjasta vuoden 2012 kesäolympialaisista Lontoosta. Vuonna 2011 hän saavutti pronssia Pan-Amerikan kisoista Guadalajarasta. 

Lokakuussa 2013 Falcão teki ammattilaissopimuksen Golden Boy Promotionsin kanssa ja otteli ensimmäisen ammattilaisottelunsa tammikuussa 2014 Argentiinan Martin Fidel Ríosia vastaan. Falcão diskattiin tuossa ottelussa. Hänellä on tuon ottelun jälkeen ollut neljä ammattilaisottelua, jotka kaikki hän on voittanut. Voitoista kaksi on tullut tyrmäyksellä.

Muuta
-----

Falcãon pikkuveli Esquiva Falcão on myös olympiamitalisti ja ammattilaisnyrkkeilijä. Hän kilpailee ylemmässä välisarjassa.

Lähteet
-------

1. 1 2 3   (Arkistoitu – Internet Archive)
2. 1 2 3 4   (Arkistoitu – Internet Archive)
Joensuun Pakkahuone.
**Pakkahuone** on esittävän taiteen tila Joensuun Rantapuistossa Pielisjoen tuntumassa Rantakadulla. Pakkahuone on eri teatteri-, musiikki-, tanssi- ja muiden taideryhmien esiintymis- ja harjoitustila.

Pakkahuone on Joensuun vanhimpia puutaloja; se on vuodelta 1897. Hirsinen talo on toiminut pakkahuoneena ja tullikamarina. 1960-luvulta alkaen rakennuksessa toimi käsityökeskus, jonka uudet tilat ovat Taitokorttelissa. Esittävän taiteen tilaksi rakennus muutettiin 2007. Naapurirakennuksessa, matkustajasatamassa, toimii Tuulaaki-kesäravintola.

Pakkahuoneen ison salin koko on noin 100 neliömetriä ja pienen salin 40 neliömetriä. Korkeutta saleilla on 3,5 metriä. Isoon saliin mahtuu yleisöksi noin 80 henkeä.

Pakkahuonetta hallinnoi Esittävän taiteen tila ry, joka on perustettu 2006.
Yhdistyksen perustajajäseniä ovat kulttuuriyhdistys Vääräpyörä ry, Satuteatteri Punahilkka, Rajake ry ja Vapaa teatteri.

Pakkahuoneen tapahtumia
-----------------------

Pakkahuone on esityspaikkana muun muassa seuraavissa säännöllisissä tapahtumissa:

* Joutomaa, esittävän taiteen festivaali lokakuussa
* Joensuun kirjallisuustapahtuma, syyskuussa
* Yksin sateessa, tanssitapahtuma marraskuussa
* Joen yö, elokuussa
* Kalevalan mitalla, helmikuussa

Aiheesta muualla
----------------

* Pakkahuone ja Esittävän taiteen tila ty
* Joensuun Pakkahuoneen historiaa ja kuvia rakennuksesta (Arkistoitu – Internet Archive)
**Strategic Simulations, Inc.** (SSI) oli yhdysvaltalainen tietokonepelien julkaisija, joka julkaisi yli sata peliä vuodesta 1979 lähtien. Yhtiön perusti Joel Billings.

SSI keskittyi etenkin sota- ja strategiapeleihin ja myöhemmin fantasiaroolipeleihin ja simulaattoreihin. Pääosa ensimmäisistä julkaistuista peleistä oli tarkoitettu Apple II -koneelle, mutta myös Commodore 64 ja TRS-80 -pelejä julkaistiin lukuisia. Myöhemmin alustaksi tulivat Atari ST, Amiga, MS-DOS ja Windows.

Vuonna 1987 SSI sai Tactical Studies Rulesilta (TSR) lisenssin Dungeons & Dragons (AD&D)-peleihin ja julkaisi sarjassa noin 30 peliä alkaen *Pool of Radiancesta* vuonna 1988. SSI:llä oli myös Warhammer 40,000 -lisenssi.

SSI kehitti ja julkaisi AOL:n, Stormfront Studiosin ja AD&D-lisenssihaltijan TSR:n kanssa 1991 *Neverwinter Nights* -roolipelin, joka oli ensimmäinen graafinen monen pelaajan verkkoroolipeli. Peli toimi vain AOL:n palvelussa ja käytti samaa Gold Box -pelimoottoria kuin SSI:n AD&D-pelit.

Vuonna 1994 yhtiö julkaisi suuren suosion saavuttaneen Panzer General -pelin, jolle luotiin lähes kymmenen jatko- tai rinnakkaisosaa (Allied General, Pacific General, Fantasy General, Panzer General II, jne.) Vuonna 1995 julkaistiin Steel Panthers -peli, joka sai kaksi jatko-osaa.

SSI:n julkaisemia simulaattoreita olivat mm. Silent Hunter ja Silent Hunter II sekä Su-27 Flanker ja Flanker 2.0.

SSI:n osti 1994 Mindscape, sittemmin Mattel ja vuonna 2001 Ubisoft. Ubisoft on luopunut nimen käytöstä.

Pelit
-----

*Pääartikkeli: Luettelo Strategic Simulationsin peleistä*
Yhtiön ensimmäinen julkaisu oli *Computer Bismarck* vuonna 1980.

Lähteet
-------

1. ↑  Powell, Jack. "War Games: The story of SSI". Classic Computer Magazine Archives
2. ↑  Dyson, John-Paul C.: The Strategic Simulations, Inc. Collection Museum of Play.  Arkistoitu 12.7.2017. Viitattu 14.7.2017.

Aiheesta muualla
----------------

* Profiili MobyGamesissä (englanniksi)
**Yalan provinssi** (thaiksi จังหวัดยะลา) on eteläisin Thaimaan provinssi (*changwat*). Naapuriprovinsseja (luoteesta myötäpäivään) ovat Songkhla, Pattani ja Narathiwat. Malesia sijaitsee etelärajalla. Provinssin pinta-ala on 4 521,1 neliökilometriä ja siellä on arviolta 447 700 asukasta (vuonna 2017).

Malaijiksi provinssi kirjoitetaan joskus nimellä *Jolor*.

Maantiede
---------

Yala sijaitsee Malakan niemimaalla.

Historia
--------

Historiallisesti Yala on ollut osa Pattania, puoli-itsenäistä malajinmonarkiaa, mutta maksoi veroa Sukhothain ja Ayutthayan kuningaskunnille. Kun Ayutthaya kukistui vuonna 1767, Pattani saavutti täyden itsenäisyyden, mutta kuningas Rama I:n aikaan siitä tuli uudestaan Siamin alainen. Vuonna 1909 se liitettiin Siamin kuningaskuntaan osana brittiläisen imperiumin kanssa tehtyä sopimusta. Narathiwatin mukaan Yala oli alun perin osa Pattania, mutta ne jaettiin ja niistä tuli omia provinssejaan. Yalassa toimii separatistiliike, jonka toimet ajoittain ovat väkivaltaisia. Usean vuoden hiljaiselon jälkeen se aktivoitui vuonna 2004.

Väestö
------

Yala on yksi neljästä Thaimaan provinssista, jossa pääosa väestöstä on muslimeja, muodostaen 68,9 % asukkaista. Lisäksi 66,1 % väestöstä on malaijeita.

Symbolit
--------

Provinssin vaakuna esittää kaivostyöläistä yksinkertaisten työkalujen: hakkujen, rautakankien ja korien kera. Yala oli alun perin kaivoskaupunki, jossa louhittiin tina- ja volframimalmia.

Provinssin puu on *Saraca declinata* ja provinssin kukka *Mimusops elengi*.

Aluejako
--------

Yala jakaantuu 7 piiriin (*amphoe*) ja yhteen pienempään piiriin (*king amphoe*), jotka puolestaan jaetaan 56 kunnaksi (*tambon*) ja 341 kyläksi (*mubaan*).

| *Amphoe* |  | *King Amphoe* |
| --- | --- | --- |
| 1. Mueang Yala
2. Betong
3. Bannang Sata
4. Than To
 | 5. Yaha
6. Raman
7. Kabang
 | 1. Krong Pinang
 |

Lähteet
-------

1. 1 2 3 4  Thailand: Division Citypopulation.de. Viitattu 24.7.2017.

Aiheesta muualla
----------------

* Kuvia tai muita tiedostoja aiheesta **Yalan provinssi** Wikimedia Commonsissa

  

ThaimaaThaimaan provinssit

|  |  |
| --- | --- |
| Pohjoinen | 
* Chiang Mai
* Chiang Rai
* Kamphaeng Phet
* Lampang
* Lamphun
* Mae Hong Son
* Nakhon Sawan
* Nan
* Phayao
* Phetchabun
* Phichit
* Phitsanulok
* Phrae
* Sukhothai
* Uthai Thani
* Uttaradit

 |
| Koillinen | 
* Annat Charoen
* Buriram
* Chaiyaphum
* Kalasin
* Khon Kaen
* Loei
* Maha Sarakham
* Mukdahan
* Nakhon Phanom
* Nakhon Ratchasima
* Nongbua Lamphu
* Nong Khai
* Roi Et
* Sakhon Nakhon
* Sisaket
* Surin
* Ubon Ratchathani
* Udon Thani
* Yasothon

 |
| Keskinen | 
* Ang Thong
* Ayutthaya
* Bangkok
* Chainat
* Lopburi
* Nakhon Nayok
* Nakhon Pathom
* Nonthaburi
* Pathum Thani
* Samut Prakan
* Samut Sakhon
* Samut Songkhram
* Saraburi
* Sing Buri
* Suphanburi

 |
| Itäinen | 
* Chachoengsao
* Chanthaburi
* Chonburi
* Rayong
* Prachinburi
* Sa Kaeo
* Trat

 |
| Läntinen | 
* Kanchanaburi
* Phetchaburi
* Prachuap Khiri Khan
* Ratchaburi
* Tak

 |
| Eteläinen | 
* Chumphon
* Krabi
* Nakhon Si Thammarat
* Narathiwat
* Pattani
* Phang Nga
* Phattalung
* Phuket
* Ranong
* Satun
* Songkhla
* Surat Thani
* Trang
* Yala

 |
**Rafael Knut Harald Spåre** (11. tammikuuta 1864 Helsinki – 12. tammikuuta 1943 Bryssel, Belgia) oli Venäjän keisarikunnan armeijassa palvellut suomalainen kenraalimajuri, joka toimi 1911–1917 Hämeen läänin kuvernöörinä.

Spåren isä oli senaattori Knut Robert Karl Valfrid Spåre. Spåre kävi Haminan kadettikoulun ja palveli vuodesta 1886 upseerina Venäjän armeijassa. Suuren osan urastaan hän palveli Henkikaartin Keisarinna Aleksandra Feodorovnan ulaanirykmenttissä. Hän sai mainetta Liivinmaan levottomuuksien tukahduttamisesta vallankumousvuosina 1905–1906. Spåre yleni vuoteen 1907 mennessä everstiksi. Hänet nimitettiin marraskuussa 1911 Hämeen läänin kuvernööriksi ja hänet ylennettiin 1913 kenraalimajuriksi. Spåre erosi helmikuun vallankumouksen jälkeen kuvernöörinvirastaan huhtikuussa 1917 ja kuukautta myöhemmin myös sotapalveluksesta. Hän muutti vuonna 1922 asumaan loppuiäkseen Brysseliin.

Spåre oli aatelissäädyssä Tawast-suvun valtuuttama edustaja valtiopäivillä 1891.

Lähteet
-------

1. 1 2 3  Rafael Spåre *Suomalaiset kenraalit ja amiraalit Venäjän sotavoimissa 1809–1917*. Biografiakeskus, Suomalaisen Kirjallisuuden Seura.
2. ↑  Osmo Jussila: *Nationalismi ja vallankumous venäläis-suomalaisissa suhteissa 1899–1914*, s. 302. Historiallisia tutkimuksia 110. Suomen Historiallinen Seura, Helsinki 1979.
3. ↑  Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central-Tryckeri, 1891, s. 1467-1472.

Aiheesta muualla
----------------

* Рафаил Вальфридович Споре (henkilötiedot venäjäksi) (venäjäksi) Grwar.ru

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Hämeen läänin maaherrat ja kuvernöörit |
| --- |
|  |
| Venäjän keisarikunta (1831–1917) | 
* Klick
* Stichaeus
* Snellman
* Rehbinder
* von Troil
* Molander
* Nordenstreng
* von Ammondt
* Costiander
* von Boehm
* von Kothen
* Svertškov
* Papkov
* Gordie
* Brofeldt
* Spåre

 |
|  |
| Suomi (1917–1997) | 
* Saarinen
* Tulenheimo
* von Hellens
* Mattsson
* Tuominen
* Sandelin
* Tainio
* Suonio

 |

 |
**Masato Morishige** (jap. 森重 真人; s. 21. toukokuuta 1987 Hiroshima, Japani) on japanilainen jalkapalloilija.

Jalkapallomaajoukkue
--------------------

Masato Morishige on osallistunut mm. Kesäolympialaisissa 2008, Maailmanmestaruuskilpailuihin 2014 sekä Asian mestaruuskilpailuissa 2015.

Tilastot
--------

| Japanin maajoukkueessa |
| --- |
| Vuodet | ottelut | maalit |
| 2013 | 6 | 0 |
| 2014 | 11 | 1 |
| 2015 | 12 | 1 |
| Yhteensä | 29 | 2 |

Aiheesta muualla
----------------

* National Football Teams
* Japan National Football Team Database

Japanin joukkue – Kesäolympialaiset 2008
1 Nishikawa |
2 Hosogai |
3 Yoshida |
4 Mizumoto |
5 Nagatomo |
6 Morishige |
7 Uchida |
8 K. Honda |
9 Toyoda |
10 Kajiyama |
11 Okazaki |
12 Taniguchi |
13 Yasuda |
14 Kagawa |
15 Morimoto |
16 T. Honda |
17 Lee |
18 Yamamoto |
Valmentaja Sorimachi

Japanin joukkue – Jalkapallon MM-kilpailut 2014
1 Kawashima |
2 Uchida |
3 G. Sakai |
4 Honda |
5 Nagatomo |
6 Morishige |
7 Endō |
8 Kiyotake |
9 Okazaki |
10 Kagawa |
11 Kakitani |
12 Nishikawa |
13 Ōkubo |
14 Aoyama |
15 Konno |
16 Yamaguchi |
17 Hasebe |
18 Ōsako |
19 Inoha |
20 Saitō |
21 H. Sakai |
22 Yoshida |
23 Gonda |
Valmentaja Zaccheroni

Japanin joukkue – Jalkapallon AM-kilpailut 2015
1 Kawashima |
2 Ueda |
3 Ōta |
4 Honda |
5 Nagatomo |
6 Morishige |
7 Endō |
8 Kiyotake |
9 Okazaki |
10 Kagawa |
11 Toyoda |
12 Nishikawa |
13 Kobayashi |
14 Mutō |
15 Konno |
16 Shiotani |
17 Hasebe |
18 Inui |
19 Shōji |
20 Shibasaki |
21 Sakai |
22 Yoshida |
23 Higashiguchi |
Valmentaja Aguirre
**Unkarin kuningaskunta** (unk. *Magyar Királyság*) on Unkarin demokraattisen tasavallan ja Unkarin neuvostotasavallan jälkeen vuonna 1919 Romanian armeijan vetäytymisen jälkeen perustettu valtio. 

Poliittisista syistä maahan ei kuitenkaan enää valittu kuningasta, vaan amiraali Miklós Horthy valittiin valtionhoitajaksi 1. maaliskuuta 1920 arvonimellä *Hänen ruhtinaallinen korkeutensa Unkarin kuningaskunnan valtionhoitaja* (unk. *Ő Főméltósága a Magyar Királyság Kormányzója*).

Horthy toimi valtionhoitajana, kunnes nuoliristiläiset kaappasivat vallan 16. lokakuuta 1944 natsi-Saksan tuella. Unkarin valtionpäämieheksi nousi nuoliristin johtaja Ferenc Szálasi. Szálasin hallitus joutui vetäytymään puna-armeijan tieltä ensin Länsi-Unkariin ja lopulta Itävallan puolelle 29. maaliskuuta 1945.

Unkarin kansallisneuvosto luotiin hoitamaan valtionpäämiehelle kuuluvia tehtäviä tilanteessa, jossa toisen maailmansodan aikaisia taisteluja käytiin vielä Unkarissa. Unkarin kuningaskunta julistettiin virallisesti lakkautetuksi 1. helmikuuta 1946.

Katso myös
----------

* Unkarin kuningaskunta

Lähteet
-------

* Huotari, Juhani & Vehviläinen, Olli (toim.): *Unkari: maa, kansa, historia*. Helsinki: Suomalaisen Kirjallisuuden Seura, 2004. ISBN 951-746-252-2.

### Viitteet

1. ↑  Unkarin vaaran vuodet 1940-luvulla (Unkarin vaaran vuodet suomalaisdiplomaattien silmin) *Yle Elävä Arkisto*. Yleisradio. Viitattu 16.12.2014.
2. ↑  *Unkari: maa, kansa, historia* s. 237.
3. ↑  *Unkari: maa, kansa, historia* s. 234.
4. ↑  *Unkari: maa, kansa, historia* s. 235.
5. ↑  *Unkari: maa, kansa, historia* s. 244.

Aiheesta muualla
----------------

* Kuvia tai muita tiedostoja aiheesta **Unkarin kuningaskunta (1920–1946)** Wikimedia Commonsissa
**Pakistaninvinttikoira** (*Barakzai*) on pakistanilainen koirarotu. Sillä ei ole FCI:n tunnustusta.

Alkuperä
--------

Pakistaninvinttikoiraa esiintyy Pakistanin lisäksi myös Intian kaikkein luoteisimmissa osissa. Se on paikallinen versio ns. *tazi*-roduista (mm. keskiaasianvinttikoira), ja se on käytännössä myös paštujen alkuperäisversio afgaaninvinttikoirasta. Alkuperä lienee jossain määrin yhteinen myös salukin kanssa, mutta tälle rodulle kehittyi syntysijoillaan pidempi karvapeite suojaamaan vuoristoilmastoa ja kylmää vastaan.

Rotua on käytetty monenlaisen riistan metsästykseen, kuten jäniksen, kauriin, gasellin, ketun, suden, sakaalin ja lumileopardin. Lisäksi sitä käytetään paimentolaisheimojen ja heidän karjansa vartiointiin. Paikalliset heimot ovat aina pitäneet sitä suuressa arvossa, ja rodunedustajia otetaan mukaan laaksoihin osallistumaan paikallisiin messuihin, joissa ne koristellaan kukilla ja hienoilla kaulapannoilla. Nykyisin rotua on kokeiltu käyttää myös vinttikoirien ratakilpailuissa, mutta jotkin yksilöt ovat liian älykkäitä juoksemaan mekaanisen jäniksen perässä - yleensä ne juoksevat oikotietä niityn poikki napatakseen jäniksen heti kun se saapuu kurveista.

Nykyisin talebanihallinnon noustua valtaan on paikallisten vinttikoirien tulevaisuus uhattuna. Mikäli niitä säilytetään ja suojellaan syrjäisissä paikoissa, ne saattavat kuitenkin selvitä, minkä lisäksi Intian populaatio on jo nyt paremmassa turvassa.

Lähteet
-------

1. 1 2 3  Canton, Mario. *Levrieri e segugi primitivi*, s. 118-120. Antonio Crepaldi Editore, 2012: Porto Viro, Italia.
**Se oikea ensisilmäys** / **Viimeinen silmäys** (engl. *Last Forever – Parts 1 & 2*) on yhdysvaltalaisen tilannekomediasarjan *Ensisilmäyksellä* (2005–2014) kaksiosainen päätösjakso. Se esitettiin Yhdysvalloissa 31. maaliskuuta 2014. Suomessa se esitetään kahdessa osassa, joista ensimmäinen esitetään 10. helmikuuta 2016 ja toinen 17. helmikuuta 2016.

Juoni
-----

### Se oikea ensisilmäys

Jakso alkaa Barneyn ja Robinin häistä, missä Ted hyvästelee ystäviään, koska on seuraavana päivänä muuttamassa Chicagoon. Häistä lähdettyään Ted odottaa junaa Farhamptonin asemalla, missä hän vihdoin tapaa tulevien lastensa äidin Tracy McConnellin. Suurin osa jaksosta sijoittuu tulevaisuuteen, paljastaen suuria muutoksia päähenkilöiden elämässä. Robin on päässyt unelmatyöhönsä toimittajaksi World Wide Newsille. Nopea työtahti luo painetta Robinin ja Barneyn avioliitolle ja pari päätyy eroon. Lily ja Marshall saavat kolmannen lapsen, Ted ja Tracy ensimmäisen ja muuttavat Tedin taloon lähiössä. Jakson lopussa "jengi" hyvästelee asunnon, jossa kaikki paitsi Barney ovat jossain vaiheessa asuneet, kun Lily ja Marshall päättävät muuttaa isompaan asuntoon.

### Viimeinen silmäys

Viimeinen silmäys on sarjan virallisesti viimeinen jakso. Paljastukset päähenkilöiden tulevaisuudesta jatkuvat. Marshallista tulee tuomari, Barneylla on täydellinen kuukausi (31 naista 31 päivässä), mutta yksi naisista tulee raskaaksi ja näin Barneysta tulee isä. Ted kosii Tracya uudestaan ja he menevät naimisiin maistraatissa. Lopussa käy ilmi, että Tracy sairastui ja kuoli. Lopulta sarja tekee täyden ympyrän: Lastensa luvalla Ted pyytää Robinia ulos, kuinkas muuten kuin hakemalla sinisen käyrätorven ja huutamalla tämän ikkunan alla.

Lähteet
-------

1. ↑  Ensisilmäyksellä - Se oikea ensisilmäys - Sarjaopas Telvis.fi. Viitattu 31.1.2016.

Aiheesta muualla
----------------

* "Se oikea ensisilmäys" Internet Movie Databasessa (IMDb.com) (englanniksi)
* "Viimeinen silmäys" Internet Movie Databasessa (IMDb.com) (englanniksi)
**Pakistaninbullterrieri** (*Bull Terr*) on pakistanilainen koirarotu. *United National Kennel Club* on hyväksynyt sen ja listannut sen vaihtoehtoisen pakistanilaisen nimen *gull terr* alle.

Ulkonäkö
--------

Pakistaninbullterrierin kouluttamista
Rodusta on kolme eri päätyyppiä, jotka eroavat toisistaan kooltaan ja käyttötarkoitukseltaan. Se on korkeampi ja hieman leveärintaisempi kuin naapurimaan intianbullterrieri. Se on voimakas, lihaksikas, atleettinen, hyväluustoinen ja ketterä. Korvat voivat olla pystyt, puolipystyt tai riippuvat. Karvapeite on lyhyt ja sileä. Se on lähes aina puhtaanvalkoinen ja muunväriset yksilöt ovat erittäin harvinaisia. Koko vaihtelee tyyppimuunnoksen mukaan, mutta keskimääräinen säkäkorkeus on 45,7–66 cm ja paino 40–45 kg.

Luonne ja käyttäytyminen
------------------------

Pakistaninbullterrieri, jolla on päässä musta laikku
Pakistaninbullterrieri on sinnikäs ja omistajalleen erittäin uskollinen. Vaikka se on helpompi kouluttaa kuin jotkin bully kuttat ja pakistaninbulldoggit, on se silti erittäin aggressiivinen ja hyökkäävä. Tämän vuoksi se sopii parhaiten kokeneelle omistajalle. Se on työkoira, jolla on vahva vartiovietti.

Alkuperä
--------

Pakistaninbullterrieri-kuvakollaasi
Rotua käytetään karhun metsästykseen ja koiratappeluihin. Sitä pidetään nykyisin myös vartio- ja seurakoirana. Arvostetuimmat yksilöt tulevat Kohatin alueelta Luoteisrajaprovinssista.

Pakistaninbullterrieriä pidetään toisinaan intianbullterrierin pakistanilaisena muunnoksena, mutta sen ulkonäkö ja luonne ovat selvästi erilaiset: molempien korvien asento vaihtelee, mutta niiden fyysinen rakenne poikkeavat toisistaan. Sitä ei tule sekoittaa myöskään pakistaninbulldoggin kanssa, sillä jälkimmäinen on oma rotunsa (tulos bully kuttan ja pakistaninbullterrierin risteytyksestä).

Terveys
-------

Rotu on tavallisesti terve, mutta kapi ja kokovalkoisesta väristä johtuva kuurous ovat yleisiä.

Katso myös
----------

* Brasiliandoggi
* Bullterrieri
* Bully kutta
* Dogo argentino
* Guatemalandoggi
* Intianbullterrieri
* Luettelo taistelukoiraroduista
* Pakistaninbulldoggi

Lähteet
-------

* Gull Terr - The White Hinks Bullterrierit (Arkistoitu – Internet Archive)
* Molosser World (Arkistoitu – Internet Archive)
* Idän pedot

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Gull Terr